Diari Oficial de la Generalitat Valenciana


Sumari del DOGV 5451, del 15-02-2007 (2007/1914)

RESOLUCIÓ de 20 de gener de 2007, del director general d'Administració Local, per la qual es dóna publicitat a la Convocatòria i a les bases per a la provisió, pel sistema de lliure designació, del lloc de secretaria de l'Ajuntament d'Elx.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1914


Data del document
:   20-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * Elx
    * administració local
    * concurs administratiu
    * professió administrativa

Efectuada per l'Alcaldia de l'Ajuntament d'Elx la Convocatòria per a la provisió, pel sistema de lliure designació, del lloc de secretaria de l'esmentada corporació i aprovades les seues bases, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:  
Primer  
Donar publicitat a la Convocatòria per a la provisió, pel sistema de lliure designació, del lloc de secretaria de l'Ajuntament d'Elx, a les bases que han de regir aquesta i que es relacionen en l'annex de la present Resolució.  
Segon  
La Convocatòria i les bases d'aquesta, a què es refereix la present Resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com pel que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 20 de gener de 2007.- El director general d'Administració Local: Juan José Pérez Macián.  
ANNEX  
Bases que han de regir la Convocatòria per a la provisió reglamentària del lloc de treball de secretaria de l'Ajuntament d'Elx, entre funcionaris d'administració local amb habilitació de caràcter nacional, subescala de secretaria, categoria superior  
Base primera. Objecte  
Les presents bases tenen com a objecte regular la Convocatòria per a la provisió, pel sistema de lliure designació, previst en l'article 99.2 de la Llei 7/1985, de 2 d'abril, Reguladora de les Bases de Règim Local, segons la redacció donada per les lleis 10/1993 (BOE de 22.04.1993) , i la Llei 24/2001 (BOE de 31.12.2001) , i pels reials decrets 1732/1994, de 29 de juliol i 834/2003, de 27 de juny (BOE de 09.07.2003) , pel qual es modifica la normativa reguladora dels sistemes de selecció i provisió dels llocs de treball, reservats a funcionaris d'administració local amb habilitació de caràcter nacional, del següent lloc reservat a funcionaris d'administració local, amb habilitació de caràcter nacional:  
Escala de funcionaris amb habilitació de caràcter nacional  
Subescala a) secretaria classe primera. Grup A  
Secretari General  
Base segona. Caràcter del lloc  
2.1. El lloc a cobrir es troba inclòs en la vigent relació de llocs de treball de l'Ajuntament d'Elx.  
2.2 El complement de destinació assignat és el corresponent al nivell 30 i el seu sistema de provisió el de lliure designació.  
2.3. El complement específic anual, fixat per al lloc de secretaria, és de 31.727,16 euros.  
Base tercera. Requisits  
3.1. Seran requisits indispensables per a concórrer a la Convocatòria i poder exercir el lloc en cas de ser nomenat:  
3.1.1. Estar integrat en la subescala a) secretaria, categoria superior.  
Base quarta. Convocatòria  
4.1. La Convocatòria serà remesa per l'Alcaldia a l'administració autonòmica per a la seua íntegra publicació el Diari Oficial de la Comunitat Valenciana.  
4.2. L'òrgan competent de la Comunitat Autònoma remetrà la convocatòria al Ministeri d'Administracions Públiques, a què correspon disposar la publicació d'un extracte d'aquesta en el Boletín Oficial del Estado.  
Base cinquena. Sol·licituds  
5.1 Les sol·licituds es dirigiran a la Presidència de la corporació, i hauran de presentar-se al Registre General d'aquesta dins dels 15 dies naturals següents al de la publicació de la Convocatòria en el Boletín Oficial del Estado.  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
5.2. A més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant i la destinació actual.  
5.3 Juntament amb la sol·licitud, els aspirants acompanyaran el seu currículum vitae, en què constaran els títols acadèmics, els anys de servei, els llocs de treball exercits en l'administració, els estudis i els cursos realitzats, i altres mèrits que es crega oportú posar de manifest i la seua acreditació documental.  
Base sisena. Nomenament  
6.1. Conclòs el termini de presentació de sol·licituds, la Presidència de la corporació procedirà, prèvia constatació de la concurrència dels requisits exigits en aquestes bases i, si fa al cas, la realització d'una entrevista personal amb el candidat respecte al seu perfil professional, a dictar una resolució en el termini d'un mes, comptador des de l'acabament del termini abans citat. L'esmentada resolució es motivarà amb referència al compliment, per part del candidat elegit, dels requisits i especificacions exigits en la Convocatòria, com també amb el perfil professional i a la competència per a procedir al nomenament.   
La plaça podrà ser adjudicada entre els candidats que reunisquen els requisits exigits en la Convocatòria.  
En tot cas, haurà de quedar acreditada en el procediment, com a fonament de la resolució adoptada, l'observança del procediment degut.  
6.2 De la resolució s'informarà al Ple de la corporació i es traslladarà a l'òrgan competent de la Comunitat Autònoma, i al corresponent òrgan del Ministeri per a les Administracions Públiques, a què competeix l'anotació en el registre corresponent i la seua publicació en el Boletín Oficial del Estado.  
Base setena. Presa de possessió  
Els terminis per a la presa de possessió seran els mateixos que els establits per als funcionaris amb habilitació nacional, nomenats en virtut del procediment de concurs, previst en l'article 23 del Reial Decret 1732/1994, de 29 de juliol.  
Base vuitena. Recursos  
Contra les presents bases podran interposar-se els recursos previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.